Vores reporter Kresten gennemførte lørdag et interview på fremragende engelsk. Men pludselig kunne han ikke komme tilbage til dansk.

Lørdag aften sendte vi det første af tre programmer fra Tall Ships Races i Aalborg. Vi havde sendt vores reporter Kresten Mosbæk omborg på det australske flådeskib Young Endeavour, der har været syv måneder undervejs til Aalborg. Kresten gennemførte et interview på glimrende engelsk med skibets løjtnant, og Kresten blev måske lige rigeligt opslugt i de engelske fraser, for da han skulle lægge tilbage til vært Morten Pedholt, fortsatte han på engelsk. Indtil det gik op for ham. Se det underholdende klip ovenfor.